**ΕΛΛΗΝΙΚΗ ΓΛΩΣΣΑ (ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ) Β΄ ΤΑΞΗ ΗΜΕΡΗΣΙΟΥ ΓΕΛ**

**Κείμενο 2**

**Καιρό πολύ γύρευα την αλήθεια.**

*Το ποίημα ανήκει στον Γερμανό ποιητή Μπέρτολτ Μπρεχτ (1898-1956) και έχει μεταφραστεί στα Ελληνικά από τον Μάριο Πλωρίτη (Μπ. Μπρεχτ, «Ποιήματα». Αθήνα: Θεμέλιο 1983).*

Καιρό πολύ γύρευα την αλήθεια για το πώς ζουν οι άνθρωποι μαζί. 1

Τούτη η ζωή ’ναι τόσο μπερδεμένη, τόσο δυσκολονόητη.

Για να την καταλάβω, πάλεψα σκληρά, και τέλος

Είπα την αλήθεια όπως την ανακάλυψα.

Μα όταν την αλήθεια είπα που ήταν τόσο δυσκολόβρετη, 5

είδα πως ήταν μια αλήθεια ολότελα κοινή, πολλοί τη

διαλαλούσαν

(Και δεν είχαν όλοι δυσκολευτεί για να τη βρουν).

Σε λίγο, ήρθαν ορδές ολόκληρες αρματωμένες με πιστόλια που

άλλοι τους είχαν δώσει. 10

Πυροβολήσαν στα τυφλά ολόγυρά τους κάθε φτωχό που καπέλο

δε φορούσε.

Κι όλους εκείνους που την αλήθεια είχανε πει γι’ αυτούς και για

τ’ αφεντικά τους,

τους διώξαν απ’ τη χώρα, τη δέκατη τέταρτη χρονιά της μισερής 15

Δημοκρατίας μας.

Εμένανε μου πήρανε το μικρό μου σπίτι και τ’ αμάξι

που είχα με τόσους κόπους αποχτήσει.

(Τα έπιπλά μου μπόρεσα και τα γλύτωσα).

Άμα δρασκέλισα τα σύνορα όμως, συλλογίστηκα: 20

Κι από το σπίτι πιο πολύ, ανάγκη έχω την αλήθεια.

Μα και το σπίτι μου έχω ανάγκη. Κι από τότε

η αλήθεια σα σπίτι ήταν, για μένα, σαν αμάξι.

Και μου τα πήρανε.

**ΠΑΡΑΤΗΡΗΣΕΙΣ**

**ΘΕΜΑ 3**

Να εντοπίσετε στο Κείμενο 2 τέσσερις διαφορετικές γλωσσικές επιλογές που καθιστούν το ύφος του ποιήματος ζωντανό και παρασταστικό.

**Μονάδες 20**

**ΘΕΜΑ 4 (μονάδες 15)**

Ποιες ιδιότητες προσδίδει το ποιητικό υποκείμενο στην αλήθεια και ποια η θέση της στη ζωή του; Εσύ συμφωνείς ή διαφωνείς με τη στάση του αυτή και γιατί; Να αναπτύξεις την απάντησή σου σε 100-150 λέξεις.

Μονάδες 15